[{"text_idx": "#000000", "text": "Kiel helpi al Tubaro + dankon al helpantoj!"}, {"text_idx": "#000001", "text": "Helpo al Tubaro estas, ne nur helpo al la projekto, sed ankau\u0306 al c\u0302iuj esperantistoj, depende de la speco de la helpo. Se vi interesig\u0302as pri helpi, jen 5 manieroj por helpi Tubaron:"}, {"text_idx": "#000002", "text": "La unua maniero helpi, estas diskonigi la projekton, ne nur per la ligilo al la c\u0302efpag\u0302o (tubaro.aperu.net), sed ankau\u0306 per ligilo al c\u0302iu filmo (la butono Diskonigi kopios la ligilon por permesi postan algluon) Tio helpos, ke uzantoj vizitu la retejon kaj spektos pli da filmoj tie."}, {"text_idx": "#000003", "text": "La dua maniero estas proponi filmojn. (Momente, nur YouTube estas subtenata de Tubaro. Legu pli c\u0302i tie). Ni celas fari c\u0302ion pli au\u0306tomate, sed ni ne povas kolekti c\u0302iujn Esperantajn filmojn au\u0306tomate, c\u0302ar kelkaj kanaloj estas nekonataj, novaj kanaloj aperas, estas malnovaj filmoj, kiuj ankorau\u0306 ne aperis en Tubaro, kaj ne indas plenigi la c\u0302efpag\u0302on je malnovaj filmoj. Pro tio, ke Tubaro povas plene funkcii sen ajna ensaluto, administrantoj devas kontroli la publikigon de proponoj de uzantoj. Depende de la momento, povas pasi kelkaj tagoj g\u0302is la proponita filmo finfine aperas publike."}, {"text_idx": "#000004", "text": "La tria maniero estas proponi \u201cg\u0302enrojn\u201d por la ekzistantaj filmoj. (Ni uzos la vortojn \u201cg\u0302enro\u201d kaj \u201ckategorio\u201d kiel samsignifajn vortojn.) La kategorioj, kiujn Jutubo provizas, estas tau\u0306gaj por g\u0302enerala platformo kiel Jutubo mem, sed ili estas ne sufic\u0302aj por esperanta retejo, same kiel libro pri h\u0302irurgio trovig\u0302as en \u201cmedicina\u201d sekcio en g\u0302enerala biblioteko, sed en la fakultato de medicino g\u0302i trovig\u0302os en specifa sekcio. En la momento kiam tiu c\u0302i afis\u0302o estas als\u0302utita, c\u0302irkau\u0306 30,000 filmoj estas en Tubaro. Multaj el ili estas enkategoriigitaj, sed plejmulto ne havas elektitajn g\u0302enrojn. Parenteze, la sistemo por g\u0302enroj de Tubaro permesas, ke iu filmo havu kelkajn g\u0302enrojn samtempe, do oni ne devas elekti, ekzemple, c\u0302u iu filmo estas videoblogo au\u0306 sportoj, c\u0302ar g\u0302i povas esti en ambau\u0306 kategorioj."}, {"text_idx": "#000005", "text": "Jen listo de la kategorioj (g\u0302enroj) klarigeto pri c\u0302iu el ili por gvidi vin pri kiun g\u0302enron elekti por kiu filmo:"}, {"text_idx": "#000007", "text": "La kvara maniero helpi Tubaron estas, signali problemojn pri filmetoj, ekzemple malg\u0302usta lingvo, maltau\u0306geco, nedisponeblo, ktp al la administrantoj."}, {"text_idx": "#000009", "text": "En Esperanto: kompreneble, ajna filmo en Esperanto rajtas aperi en Tubaro.\nEn alia lingvo, sed iel rilata al Esperanto: Ekzemple lingvokursoj, au\u0306 filmoj kiuj parolas pri Esperanto en alia lingvo."}, {"text_idx": "#000010", "text": "C\u0302io krom tio, estus konsiderata kiel \u201cMaltau\u0306ga au\u0306 ne-rilata\u201d en Tubaro. Kelkfoje la sekvataj kanaloj, kiuj ofte publikigas en Esperanto, faras iun filmon en alia lingvo, sen rilato al Esperanto. Ankau\u0306 povas okazi, ke iu filmo uzis la vorton \u201cEsperanto\u201d, kaj niaj robotoj trovis g\u0302in. Se vi trovas tian filmon, vi povas raporti al la administrantoj, por ke ni forigu g\u0302in el Tubaro."}, {"text_idx": "#000011", "text": "Aliaj raporteblaj problemoj por filmoj estas:"}, {"text_idx": "#000012", "text": "Ne plu disponebla: Kelkfoje filmo malaperis el Jutubo, kaj indas ne plu montri ilin en Tubaro.\nRenovigenda: Tubaro dau\u0306re rekontrolas kaj renovigas datumojn por c\u0302iuj filmoj periode. Tamen, foje okazas, ke la au\u0306toro de la filmo s\u0302ang\u0302as titolon, priskribon au\u0306 alian eron en la originala platformo (ekz. c\u0302e Jutubo) antau\u0306 ol esti rekontrolata de Tubaro. Se vi rimarkas tian situacion, vi povas uzi \u201cRenovigenda\u201d por raporti tion al la administrantoj\nSpamo: Filmoj, kiuj estas publikig\u0302intaj nur por s\u0302teli la atenton por reklami, sen ajna valora enhavo. Foje tiaj filmoj uzas la c\u0302efvortojn en Esperanto (jes, ankau\u0306 ni miras, ke tio okazas!) kaj do estas trovitaj de niaj robotoj.\nMalg\u0302usta lingvo: Foje okazas ke la filmo estas en Esperanto, sed g\u0302i estas markita en alia lingvo, au\u0306 male. Vi povas raporti tiun problemon per la butoneto apud la lingvoindikilo."}, {"text_idx": "#000013", "text": "Finfine, kompreneble, fari bonajn komentojn en Tubaro helpos, ke uzantoj vizitu la retejon kaj malkovros novajn filmojn."}, {"text_idx": "#000014", "text": "Ni volas profiti la okazon por danki al c\u0302iuj homoj kiuj permane proponis g\u0302enrojn por filmoj, kaj proponis amason da malnovaj filmoj. Speciale, estas unu homo, kiu proponis pli da 2,000 malnovaj filmoj (aprobotaj iom post iom, kiel ni diris antau\u0306e, por ne plenigi la c\u0302efpag\u0302on je malnovaj filmoj), kaj proponis g\u0302enrojn por pli ol 3,000 filmoj. Tiurilate, ni povas nur dankegi tiun grandan laboron, kiu certe helpos ke nia rekomendilo por rilataj filmoj funkcios pli bone, kaj pardonpeti se la kontrolado kaj aprobado de tiuj helpaj\u0302oj estas pli malrapidaj ol atendite \ud83d\ude42"}, {"text_idx": "#000015", "text": "Bonvolu atenti pri la jenaj punktoj:"}, {"text_idx": "#000016", "text": "Via komento publikig\u0302os tuje, senkontrole. Bonvolu ne enmeti personajn informojn.\nSe vi intencas komuniki kun la au\u0306toro, komentu ankau\u0306 c\u0302e la oficiala pag\u0302o de la filmo.\nMalrespektaj au\u0306 insultaj komentoj povas esti forigitaj au\u0306 redaktitaj de administrantoj."}, {"text_idx": "#000017", "text": "C\u0302u vi certas pri tio?"}, {"text_idx": "#000018", "text": "Se vi estas administranto, ensalutu per viaj informaj\u0302oj."}, {"text_idx": "#000019", "text": "por konservi viajn agordojn. Tamen, se vi ne bezonas konservi agordojn, vi povas elekti ne ricevi ilin."}, {"text_idx": "#000020", "text": "Kuketoj por konservi viajn agordojn"}]